《县胥归耕》
宋代·释元肇

笼中无乐鸟，槛外无乐兽。何尝费饮啄，不忘念翔骤。

子今既知此，欲拂事公袖。不将无事眉，闲为鞭笞皱。

社瓮虽浊醪，胜醉歌楼酎。妇馌虽糗粝，胜冷书案豆。

门前有追胥，皂衣皆我旧。布谷鸣春深，斯言诚可复。

作者简介：释元肇（一一八九～？）（生年据本集卷上《寄赵东阁》“与君生己酉”及卷下《丁巳生朝》年六十九推定），字圣徒（日刻本本集署名），号淮海，通州静海（今江苏南通）人，俗姓潘。年十九薙染受具。参浙翁于径山，命为掌记。出世通之光孝，历住吴城双塔、金陵清凉、天台万年、苏之万寿、永嘉江心、杭之净慈、灵隐等寺，圆寂于径山。有《淮海挐音》二卷。